**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.241/10  (prot. Nr.10, 20.§) |  |

Par nekustamo īpašumu Krūmu ielā 65,

Liepājā, nodošanu lietošanā

Lai nodrošinātu pašvaldības īpašumā esošu ēku racionālu izmantošanu, atbalstītu kultūras jomu pilsētā - nodrošinātu ēkas un piegulošās teritorijas attīstību, lai veicinātu dažādas darbības un aktivitātes, kas vērstas uz kultūras un radošo industriju (arhitektūra, dizains, kino, izpildītājmāksla, vizuālā māksla, mūzika, kultūras mantojums, kultūras izglītība, atpūta, izklaide u.tml.) veicināšanu, pamatojoties uz likuma “Par pašvaldībām” 14.panta otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1punktu, piekto un sesto daļu, izskatot sabiedriskā labuma organizācijas biedrības “INTERNĀTS” 2022.gada 2.jūnija iesniegumu un Liepājas valstspilsētas pašvaldības domes pastāvīgās Finanšu komitejas 2022.gada 9.jūnija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Nodot sabiedriskā labuma organizācijai (Valsts ieņēmumu dienesta lēmums, reģistrēts sabiedriskā labuma organizāciju reģistrā 2022.gada 18.maijā ar Nr.32.6/8.71/14368, darbības joma - kultūras veicināšana) biedrībai “INTERNĀTS”, reģistrācijas Nr.40008307832, lietošanā bez atlīdzības uz 1 (vienu) gadu īpašuma Krūmu ielā 65, Liepājā sastāvā ietilpstošo ēku ar kadastra apzīmējumu 1700 011 0177 001, bilances vērtība 60734,06 EUR, ar kopējo platību 4413,10 kv.m un zemesgabala daļu 10337 kv.m platībā kultūras un radošo industriju pasākumu, aktivitāšu veikšanai.

2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sabiedriskā labuma organizāciju biedrību “INTERNĀTS” par lēmuma 1.punktā minētas ēkas nodošanu lietošanā uz 1 (vienu) gadu, paredzot līgumā šādus noteikumus:

2.1. Liepājas valstspilsētas pašvaldībai ir tiesības vienpusēji izbeigt līgumu, 2 (divus) mēnešus iepriekš brīdinot, ja nekustamais īpašums nepieciešams pašvaldības funkciju veikšanai;

2.2 telpu lietotājs maksā par saņemtajiem komunālajiem pakalpojumiem un īpašuma apsaimniekošanas maksu, pamatojoties uz Liepājas pilsētas pašvaldības iestādes “Nekustamā īpašuma pārvalde” iesniegtu rēķinu;

2.3. ēka tiek nodota lietošanai derīgā stāvoklī;

2.3. ēka tiek nodota atpakaļ pašvaldībai, ja biedrība “INTERNĀTS” zaudē sabiedriskā labuma organizācijas statusu vai tā vairs nav nepieciešama kultūras un radošo industriju pasākumu, aktivitāšu veikšanai.

3. Lēmums zaudē spēku, ja sabiedriskā labuma organizācija biedrība “INTERNĀTS” viena mēneša laikā no lēmuma pieņemšanas neparaksta līgumu par lēmuma 1.punktā minētā īpašuma lietošanu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes grāmatvedībai, Nekustamā īpašuma pārvaldes Konversijas nodaļai, Kultūras pārvaldei | |